
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира:
Изменението на ОУП на община Берковица в обхвата на ПИ с идентификатор 03928.151.31 по КККР на гр. Берковица, м. Горната кория за промяна на територията в която попада имота от „Горски земи“ в устройствена зона с обществено-обслужващи функции подлежи на процедура по преценяване на необходимостта от извършване на екологична оценка, на основание чл. 2, ал. 2, т. 2 от Наредбата за ЕО.
На основание чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), планът подлежи на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

